**Приложение 1**

**Столична община**

 **София 1000 ул. “Московска” 33, телефонен номератор 9377xxx, факс 9810653,** [**www.sofia.bg**](http://www.sofia.bg)

**ПРАВИЛА**

**за условията и реда при предоставяне на еднократна парична награда за учители, извели на призови места ученически отбори и индивидуални състезатели в Трети /зонален/ етап – Градско първенство за гр. София и Четвърти финален етап - Републикански първенства от Ученическите игри**.

Ученическите игри се организират и провеждат всяка учебна година със заповед на министър на младежта и спорта, след съгласуване с Министерство на образованието и науката.

Най-масовите спортни състезания в образователната общност включват колективни и индивидуални видове спорт в три възрастови групи от V до ХІІ клас /момичета момчета, юноши и девойки/

**І. ОБЩИ ПОЛОЖЕНИЯ**

1. Еднократната парична награда има за цел да стимулира и мотивира учителите за участие в Ученическите игри, както и да възнагради постигнатите резултати от проведени Градски първенства и Републикански първенства на ученическите екипи и индивидуални състезатели от кмета на Столична община.
2. Еднократната парична награда се обявява със заповед на кмет на Столична община в началото на всяка учебна година /м. ноември/ и ще стимулира постигнатите резултати от Ученическите игри през предходна учебна година.

**ІІ. УСЛОВИЯ ЗА ПОЛУЧАВАНЕ НА ЕДНОКРАТНАТА ПАРИЧНА НАГРАДА**

1. Еднократната парична награда се връчва на учители, определени със заповед на директор на училището, извели на призови места ученически отбори и индивидуални състезатели на Ученическите игри през съответната учебна година.
2. ***Еднократната парична награда се връчва в следните категории:***
* ***Първо – Шесто място на Градско първенство по вид спорт – 100 лева***
* ***Първо - Трето място на Републиканско първенство по вид спорт – 120 лева***
* ***За учители, определени със заповед на директор на училището, класирани с повече от един отбор и индивидуални състезатели по вид спорт, възрастова група и пол на Републиканско първенство /I-III място/ и на Градско първенство /I-IV място/ – 130 лв.***

**ІІІ. ДОКУМЕНТИ И ИЗИСКВАНИЯ ЗА ПОЛУЧАВАНЕ НА ЕДНОКРАТНАТА ПАРИЧНА НАГРАДА**

5. **За получаване на еднократна парична награда за учители, класирали на призови места ученически отбори и индивидуални състезатели на Градско и Републиканско първенство от Ученическите игри се подават следните документи:**

* Заявление от учител, определен със заповед на директор на училището /формуляр/;
* Копие от заповед на директор на училище, с която се определя педагогически персонал за извеждането и участието на учениците от училището в УИ;
* Копие от Протокол - класиране в съответен етап / Градско/Републиканско първенство/ за участие на училището в УИ.

6. **График за подаване на документи и получаване на еднократната парична награда:**

* в началото на всяка учебна година – м. септември до средата на м. октомври;
* в едномесечен срок от крайната дата за подаване на документите се провеждат заседания на Експертната комисия и със заповед на кмета на СО се определят учителите, които получават еднократна парична награда за постигнати високи резултати за участие в УИ.
* Всички одобрени кандидати се информират чрез писмено известие с включена информация за заповед на кмет на СО и начин на получаване на паричната награда
* Неодобрените кандидати се информират чрез писмено известие, включващо мотиви за отказ от предоставяне на паричната награда

- Еднократната паричната награда се получава в едномесечен срок от получаване на писмено известие с включена информация за заповедта на кмет на СО

**ІV. ПРОЦЕДУРА ЗА ПОЛУЧАВАНЕ НА ЕДНОКРАТНАТА ПАРИЧНА НАГРАДА**

1. Със заповед на кмета на Столична община се сформира Експертна комисия със задача за административна оценка на постъпилите документи и определяне на учители, които да получат еднократната парична награда.

Експертната комисия включва общински съветник от Постоянна комисия за Децата, младежта и спорта, експерт от дирекция „Образование”, експерт от отдел „Международна дейност и протокол“ и експерти от дирекция „Превенция, интеграция, спорт и туризъм” на Столична община, както и представител на Регионално управление по образование - София – град, МОН.

1. Експертната комисия заседава в едномесечен срок след крайния срок по процедурата за кандидатстване с документи от учители, определени със заповед на директор на училището.
2. Решенията на Експертната комисия с протокол се представят на Координатор на Програмата за развитие на Физическо възпитание и спорт – заместник – кмет на Столична община, направление „Култура, образование, спорт и превенции”
3. След съгласуване с ПК за ДМС се издава заповед на кмета на Столична община за учители, които получават еднократна парична награда за постигнати високи резултати и отлично класиране на Ученическите игри.
4. Еднократната парична награда се обявява на форум, организиран от дирекция „Превенция, интеграция, спорт и туризъм“.
5. Средствата за финансово стимулиране на учителите, извели на призови места ученици и отбори в Ученическите игри се осигуряват по Програма за съфинансиране на спортни и младежки форуми под патронажа на кмета на Столична община, бюджет в дейност 714 „Спортни база за спорт за всички” и се планират всяка календарна година.

**Документите се подават на адрес:**

***София 1000***

***Ул. Московска № 33***

***Столична община***

***До заместник – кмет на СО***

***Координатор на Програма за развитие на ФВС***